# Miki Núñez

Miki Núñez (Terrassa, 6 de gener de 1996) nom artístic de Miquel Núñez Pozo, també conegut com a Miki, és un cantant català popular per haver participat en el concurs Operación Triunfo 2018 i que ha representat Espanya al Festival d'Eurovisió 2019 amb la cançó «La venda».
El 13 de setembre de 2019 creà el seu primer disc en solitari Amuza (que significa "divertit" en esperanto). Aquest disc s'exhaurí a Catalunya la setmana que va sortir.

## Biografia

És net de quatre andalusos. El seu pare i la seva mare, Montse, sempre van donar suport a la passió del fill per la música, fins i tot quan va decidir assistir a classes de guitarra i piano. Durant el seu creixement, va tenir sobrepès, fins que va començar a patir un trastorn de comportament alimentari.
Va estudiar el Grau en Mestre d'Educació Primària a la Universitat de Barcelona. A més, ha treballat com a professor auxiliar en una acadèmia. El 2003 va néixer el seu germà Eloi Núñez Pozo, que també toca la guitarra.

### Influències

Ha indicat com a artistes favorits Dub Inc, La Raíz, The Cat Empire i Muse. Va declarar, a més, que el primer concert a què va assistir va ser del grup La Pegatina, l'integrant del qual, Adrià Salas, seria més endavant el compositor del seu tema per a Eurovisió.

## Carrera

Abans de donar-se a conèixer nacionalment, era vocalista del grup Dalton Bang, els membres del qual versionen cançons dels setanta fins a música actual i amb el qual se'n va anar de gira per Catalunya. Abans de crear Dalton Bang, va formar un grup anomenat Altercat amb membres que posteriorment formarien part de Dalton Bang.

### 2018: Operación Triunfo i Eurovisió

El 2018, Miki va fer el càsting per a la desena edició d'Operación Triunfo, qui va resultar ser el primer aspirant a aconseguir l'adhesiu per a les següents fases i un dels 18 concursants en ser seleccionats per a la gala zero. A més, va ser l'únic que va ser favorit en dues ocasions, la primera a la gala 5, amb la cançó El Patio de Pablo López, i la segona, a la gala 9. En aquesta darrera, Miki va cantar la primera cançó interpretada en català de la història del programa: Una lluna a l'aigua del grup Txarango. Finalment, fou eliminat a la semifinal del programa, on va quedar en sisena posició, cantant Some nights.
Com a concursant d'Operación Triunfo, fou candidat a representar Espanya al Festival de la Cançó d'Eurovisió 2019. Per a la primera fase del procés de selecció, li van ser atorgades tres cançons: «El equilibrio» i «La venda» en solitari, i «Nadie se salva» a duo amb la seva companya Natalia Lacunza. Aquestes dues últimes cançons van aconseguir passar a la gala de preselecció, de manera que Miki i Natalia van ser els únics concursants amb dues cançons a la final nacional. El 20 de gener de 2019, «La venda» va ser seleccionada a través del vot del públic per representar Espanya al Festival de la Cançó d'Eurovisió 2019 el mes de maig a Tel-Aviv. Finalment, quedà en 22a posició amb 54 punts, 53 per part del televot i 1 del jurat, concretament del de Rússia.
La seva participació en el festival va estar envoltada de polèmica, amb crides des de diverses organitzacions i col·lectius, liderades pel moviment Boicot, Desinversions i Sancions, a cancel·lar la seva participació per tal de solidaritzar-se amb la causa Palestina. Es van produir protestes a Catalunya i a Madrid, però Miki sempre va defugir les crítiques al·legant que es tractava d'un esdeveniment apolític i que s'havien de deixar de banda la resta de temes.
A finals del 2020 en una entrevista a Enderrock Núñez explicava com, en aquells moments, no podia pronunciar-se sobre el tema perquè havia signat un contracte que li prohibia fer-ho i que ja estava compromès amb l'actuació a Tel-Aviv. També va manifestar la seva desafecció amb les polítiques del govern israelià.
El 2020 va ser convidat a participar en el projecte "Emociona't amb la SCCC: 25 Anys de Música Global" de la Simfònica de Cobla i Corda de Catalunya, disc guardonat amb el Premi Enderrock 2021 al Millor Disc de Clàssica per votació popular.

### Presentador de televisió

El 2020 va presentar el programa musical Cover, produït exclusivament per les xarxes socials de TV3. El 2022 va presentar el concurs de talents musical Eufòria a TV3, i el mateix Cap d'any va presentar les campanades amb la guanyadora del programa Mariona Escoda. Els anys 2023 i 2024 va tornar a ser presentador de les campanades, totes dues edicions acompanyat de Laura Escanes. També el 2024 va presentar la primera edició del concurs musical Zenit.

## Discografia
### Àlbums d'estudi

| Títol | Detalls | Posició màxima |
| Amuza | Llançament: 13 de setembre de 2019 Disogràfica: Universal Music Spain, Musica Global Discogràfica Formats: CD, descàrrega digital, streaming | 1 |
| Iceberg | Llançament: 20 de novembre de 2020 Disogràfica: Universal Music Spain, Musica Global Discogràfica Formats: CD, descàrrega digital, streaming | 4 |
| 121 | | |

### Senzills
#### Senzills com artista principal

| Títol | Any | Àlbum | Posició màxima | Certificació |
| «La Venda» | 2019 | Amuza | 13 | Platí |
| «Celébrate» | 2019 | Amuza | 62 | Platí |
| «Coral del Arrecife» (amb Sofia Ellar) | 2019 | Amuza | — | |
| «Escriurem» | 2019 | Amuza | — | Or |
| «Tira de la Manta» (amb Emlan) | 2020 | Canción sin álbum | — | |
| «Me Vale» | 2020 | Iceberg | 95 | Or |
| «El Dia de la Victòria» (amb Buhos, Suu i Lildami) | 2020 | El Dia de la Victòria | — | |
| «Eterno Verano» (Revamp) | 2020 | Amuza | — | |
| «Viento y Vida» (amb Despistaos) | 2020 | Iceberg | — | |
| «No M'ho Esperava» | 2021 | Iceberg | — | |

### Aparicions

| Títol | Any | Àlbum |
| «La Sortida» (Sense Sal feat. Miki Núñez) | 2019 | Canción sin álbum |
| «Tot és més fàcil» (amb Sara Roy) | 2021 | (A)MAR |

## Filmografia
### Programes de televisió

| Any | Títol | Funció | Cadena | Dades |
| 2018 - 2019 | Operación Triunfo 2018 | Concursant | La 1 | 16 programes |
| 2019 | Festival de la Canción de Eurovisión 2019 | Representant d'Espanya | La 1 i La 2 | 2 programes |
| 2019 | La mejor canción jamás cantada | Concursant convidat | La 1 | 2 programes |
| 2020 | Tu cara me suena | Convidat amb Santiago Auserón (Radio Futura) | Antena 3 | 2 programes |
| 2020 | La casa fuerte | Convidat | Telecinco | 1 programa |
| 2020 | Operación Triunfo | Convidat | La 1 | 1 programa |
| 2020 | Cover | Presentador | TV3 | 10 programes |
| 2021 | L’au pair | Col·laborador | TV3 | 1 programa |
| 2021 | Family Feud: La batalla de los famosos | Convidat | Antena 3 | 1 programa |
| 2021 | Persona infiltrada | Convidat | TV3 | 1 programa |
| 2022-2023 | Eufòria | Presentador | TV3 | -- |
| 2022-2024 | Campanades de cap d'any | Presentador | TV3 | |
| 2024 | Jo mai mai | Com a David | TV3 | 8 capítols |
| 2024 | Zenit | Presentador | TV3 | |
| 2024-2025 | Campanades de cap d'any | Presentador | TV3 | -- |

## Referències

* ↑ «Miki, concursante de OT». RTVE. Arxivat de l'original el 2019-03-28 [Consulta: 20 gener 2019].
* ↑ «Eurovisión OT: Miki representará a España en Tel Aviv». La Vanguardia, 21-01-2019. Arxivat de l'original el 2019-03-28 [Consulta: 21 gener 2019].
* ↑ «Miki Nuñez actuarà a Amposta el 30 de Maig dintre del Festival Lo Riu Sona». aguaita.cat, 15-01-2020. Arxivat de l'original el 15 d’agost 2022. [Consulta: 15 agost 2022].
* ↑ «El cantant Miki Núñez revela que pateix trastorn alimentari i ansietat: "Mai seré feliç amb el meu físic"». El Món de la Tele, 04-12-2022. [Consulta: 21 febrer 2025].
* ↑ «El espectacular cambio físico de Miki de ‘OT 2018’». La Vanguardia. Arxivat de l'original el 2019-03-31 [Consulta: 21 gener 2019].
* ↑ «El drástico cambio físico de un concursante de «OT 2018»: «Antes pesaba 20 kilos más»». ABC. Arxivat de l'original el 2019-03-31 [Consulta: 21 gener 2019].
* ↑ Lloveras, Marc. «Miki Núñez parla del seu trastorn alimentari: "No sabia per què tenia ganes de vomitar"». RAC1, 29-12-2024. [Consulta: 21 febrer 2025].
* ↑ «Eurovisión 2019: Primera entrevista a Miki Núnyez, representante de España». FormulaTV. Arxivat de l'original el 2019-09-12 [Consulta: 24 gener 2019].
* 1 2 «Miki OT 2018 - Biografía». Ecoteuve. Arxivat de l'original el 2019-03-31 [Consulta: 21 gener 2019].
* ↑ «Miki OT 2018». Las Provincias. Arxivat de l'original el 2019-04-01 [Consulta: 21 gener 2019].
* ↑ «‘OT Eurovisión': Los mejores momentos de la Gala». La Vanguardia, 21-01-2019. Arxivat de l'original el 2019-04-01 [Consulta: 22 gener 2019].
* ↑ «Miki Núñez - noticias, fotos y vídeos». Fórmula TV. Arxivat de l'original el 2019-01-21 [Consulta: 21 gener 2019].
* ↑ «Concursantes de OT 2018». RTVE. Arxivat de l'original el 2017-11-26 [Consulta: 21 gener 2019].
* ↑ «¿Quién ganará el billete a Tel-Aviv? Así han ensayado los finalistas de la gala de Eurovisión». El Periódico. Arxivat de l'original el 2019-04-01 [Consulta: 21 gener 2019].
* ↑ Fuster, Luis «Miki de ‘OT’: “Me gustaría que todos tuviéramos un tema para Eurovisión”». La Vanguardia. Arxivat de l'original el 2019-03-07 [Consulta: 22 gener 2019].
* ↑ «Miki ('OT') da la sorpresa y pone rumbo a Eurovisión 2019 con 'La venda'». El Confidencial. Arxivat de l'original el 2019-04-01 [Consulta: 22 gener 2019].
* ↑ «Eurovisión: Miki ('OT 2018') representará a España con la canción 'La venda'». Lecturas. Arxivat de l'original el 2019-04-01 [Consulta: 22 gener 2019].
* ↑ Miguelez, Xabier «Nuevo batacazo de España en Eurovisión 2019: Miki no pasa del puesto 22» (en castellà). El Confidencial, 19-05-2019. Arxivat de l'original el 2019-05-19 [Consulta: 19 maig 2019].
* ↑ «Protestes a les portes del plató d'«OT» contra la celebració d'Eurovisió a Israel». NacióDigital, 21-01-2019. Arxivat de l'original el 5 de novembre 2021 [Consulta: 5 novembre 2021].
* ↑ Buesa, Jokin «Boicotegen la cançó eurovisiva del català Miki a Madrid: "Israel asesino"». elnacional.cat, 08-05-2019. Arxivat de l'original el 10 de juny 2024 [Consulta: 5 novembre 2021].
* ↑ «Un grupo de manifestantes boicotea la charanga de despedida de Miki antes de irse a Eurovisión» (en castellà). Público [Madrid], 08-05-2019. Arxivat de l'original el 10 de juny 2024 [Consulta: 5 novembre 2021].
* ↑ Gea, Èlia «Miki Núñez - A la punta de l'iceberg». Enderrock, 311, desembre 2020, pàg. 47. ISSN: 1136-7393.
* ↑ «Stay Homas triomfa als Premis Enderrock amb tres guardons». El Punt Avui. ACN [Girona], 08-04-2021. Arxivat de l'original el 5 de novembre 2021 [Consulta: 5 novembre 2021].
* ↑ «Miki Nuñez presenta 'Cover', la apuesta digital de TV3» (en castellà). El Periódico, 16-10-2020. Arxivat de l'original el 2022-12-23 [Consulta: 23 desembre 2022].
* ↑ «Miki Núñez i Mariona Escoda faran les campanades de TV3». Ara, 12-12-2022. Arxivat de l'original el 2022-12-12 [Consulta: 23 desembre 2022].
* ↑ «Laura Escanes y Miki Núñez presentarán, de nuevo, las Campanadas de 3Cat». El Periódico, 07-11-2024 [Consulta: 2 desembre 2024].
* ↑ Navarro, Jennifer «Tot el que se sap de ‘Zenit’, el concurs musical de TV3 amb Miki Núñez». El món, 19-09-2024 [Consulta: 2 desembre 2024].
* ↑ «Aquí está Miki Núñez y su álbum "Amuza"» (en castellà). , 13-09-2019 [Consulta: 15 setembre 2019]. Arxivat 2020-06-02 a Wayback Machine.
* ↑ «Miki Núñez Álbum Amuza» (en castellà). . Arxivat 2022-01-01 a Wayback Machine.
* ↑ «https://twitter.com/mikinunez/status/1321829893701804032» (en castellà). Arxivat de l'original el 2020-10-29. [Consulta: 29 octubre 2020].
* ↑ «Miki Núñez Álbum Iceberg» (en castellà). . Arxivat 2022-01-01 a Wayback Machine.
* ↑ «Miki Núñez Canción La Venda» (en castellà). . Arxivat 2022-01-01 a Wayback Machine.
* ↑ «Miki Núñez Canción Celébrate» (en castellà). . Arxivat 2022-01-01 a Wayback Machine.
* ↑ «Miki Núñez Canción Me Vale» (en castellà). . Arxivat 2022-01-01 a Wayback Machine.

## Enllaços externs

* «Miki Núñez». Viasona.